·promovarea inițiativelor în domeniul politicii în materie de droguri, în ceea ce privește aspectele referitoare la cooperarea judiciară și prevenirea criminalității, în măsura în care acest tip de inițiative nu intră sub incidența Fondului pentru securitate internă pentru sprijin financiar pentru cooperarea polițienească, prevenirea și combaterea criminalității și gestionarea crizelor sau a programului „Sănătate pentru creștere economică” .

Din aceste motive și în vederea unei evaluări profunde a rezultatelor și a efectelor pe termen lung ale programului, evaluarea ex post va fi realizată în două părți. Prezentul raport și documentele justificative conexe reprezintă prima parte a evaluării. Aceasta se bazează pe datele disponibile la momentul actual, oferă o imagine de ansamblu a distribuției fondurilor și evaluează realizările de până acum ale programului „Justiție”. Chiar dacă noul program „Justiție” 2021-2027 a fost deja adoptat, printre altele pe baza rezultatelor evaluării intermediare a programului „Justiție” 2014­2020, această primă parte a evaluării ex post a programului anterior va avea valoare adăugată în sensul că va pune în lumină domeniile care ar putea fi îmbunătățite în etapa de implementare a noului program.

Prezentul raport prezintă rezultatele obținute până în prezent de programul „Justiție” 2014-2020, precum și aspectele calitative și cantitative ale punerii în aplicare a acestuia, astfel cum se prevede la articolul 14 alineatul (2) litera (c) din Regulamentul de instituire a programului „Justiție” pentru perioada 2014-2020 (denumit în continuare „regulamentul”) . Raportul nu evaluează impactul pe termen lung și durabilitatea efectelor programului „Justiție”. Această limitare se datorează faptului că aproximativ 30 % din proiectele finanțate prin programul „Justiție” sunt încă în desfășurare. Această situație a fost exacerbată de pandemia de COVID-19, care a dus la prelungirea duratei mai multor proiecte.

Tabelele de mai jos prezintă pe scurt repartizarea planificării bugetare pe an și pe obiective specifice.

Bugetul total a crescut constant până în 2017, când a atins un nivel maxim de 52 631 000 EUR. Acesta s-a diminuat de atunci până când a ajuns la aproximativ același nivel ca în 2014. Bugetul a scăzut deoarece unele fonduri ale programului „Justiție” au fost realocate mecanismului de protecție civilă [CPM – COM(2017) 772] și au fost utilizate pentru a pune la dispoziția eu-LISA resursele financiare necesare pentru dezvoltarea Sistemului european de informații cu privire la cazierele judiciare ale resortisanților țărilor terțe.

Obiectiv specific Grant pentru acțiuni Grant de funcționare Achiziții publice Altele Sumă planificată în EUR Pondere din total Cooperare judiciară 49 089 600 EUR 9 258 400 EUR 35 833 000 EUR 237 000,00 EUR 94 418 000 EUR 28,45 % Accesul la justiție 48 454 400 EUR 14 473 170 EUR 36 436 430 EUR - 99 364 000 EUR 29,94 % Formare judiciară 44 493 000 EUR 69 380 000 EUR 6 035 000 EUR - 119 908 000 EUR 36,12 % Droguri 16 781 000 EUR - 3 500 000 EUR - 20 281 000 EUR 6,11 % Total 158 818 000 EUR 93 111 570 EUR 81 804 430 EUR 237 000 333 971 000 EUR 100 %

Sursă: programe anuale de lucru 2014-2020

Repartizarea fondurilor între obiective specifice arată că, în fiecare an, obiectivului specific „formare judiciară” i s-a alocat o pondere semnificativă din resursele financiare disponibile. Prin urmare, programul respectă alocarea prevăzută în anexa la temeiul juridic al programului. Cooperarea judiciară și accesul la justiție sunt, de asemenea, piloni importanți ai programului „Justiție”. Referitor la politica de prevenire a consumului de droguri, atunci când se are în vedere ponderea sa scăzută în buget, ar trebui să se țină seama de faptul că obiectivul activităților din acest domeniu este în principal acela de a veni în completarea inițiativelor de cooperare judiciară și prevenire a criminalității. În plus, acest obiectiv specific este strâns corelat cu alte instrumente ale UE, precum Fondul pentru securitate internă sau programul „Sănătate pentru creștere economică”.

2.3. Cereri primite și proiecte selectate

În perioada vizată de programele anuale de lucru 2014-2020, au fost lansate 118 cereri de propuneri. Proiectele au fost finanțate într-o proporție însemnată în cadrul obiectivului specific privind accesul la „justiție pentru toți” (JACC).

Tabelele de mai jos prezintă pe scurt alocarea fondurilor și repartizarea tipurilor de activități puse în aplicare prin intermediul proiectelor.

Tabelul 3: Numărul de proiecte finanțate pe an [granturi pentru acțiuni (GA) și granturi de funcționare (GF)]

Obiective specifice 2014 2015 2016 2017 2018 2019 2020 TOT Cooperare judiciară 28 16 29 29 25 16 19 162 Formare judiciară 40 33 28 32 22 12 14 181 Accesul la justiție 37 32 32 30 25 22 16 194 Droguri 7 6 5 5 4 5 - 32 Total. 112 87 94 96 76 55 49 569

Sursă: Datele pentru perioada 2014-2015 sunt extrase din evaluarea intermediară a programului „Justiție”. Proiectele finanțate în perioada 2016-2020 au fost extrase din baza de date a proiectelor.

Per ansamblu, numărul proiectelor finanțate a scăzut pe parcursul perioadei de programare, atingând cel mai scăzut nivel în 2020, respectiv 49 de proiecte. Această scădere se reflectă, în general, în obiectivele specifice, care au indicat, la rândul lor, o reducere globală a numărului de proiecte selectate pentru finanțare.

În ceea ce privește tipul de activități puse în aplicare prin granturi pentru acțiuni și granturi de funcționare, figura 1 de mai jos prezintă repartizarea activităților de-a lungul întregii perioade de programare. Activitățile de formare și activitățile analitice și de monitorizare au reprezentat componente-cheie ale proiectelor finanțate.

Achizițiile publice au constituit, de asemenea, un mecanism de finanțare semnificativ pe parcursul perioadei de programare. În cadrul programelor anuale de lucru pentru perioada 2014­2020, s-a alocat o sumă totală de 81,7 milioane EUR pentru achiziții publice. Cea mai însemnată parte a bugetului pentru activitățile de achiziții publice a fost alocată obiectivului specific „formare judiciară” (36 %), urmat de „accesul la justiție” (30 %).